Diari Oficial de la Generalitat Valenciana


Sumari del DOGV 4845, del 20-09-2004 (2004/9436)

RESOLUCIÓ de 27 d'agost de 2004, del conseller de Cultura, Educació i Esport, per la qual nomena personal eventual.
-------------------------------------------------------------------------------------------------------------------

### Dades del document

Número de DOGV
:   4845

Data del DOGV
:   20-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9436


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 27 d'agost de 2004, del conseller de Cultura, Educació i Esport, per la qual nomena personal eventual. [2004/F9436]
  
Com a conseqüència de les modificacions operades en l'organització de l'administració de la Generalitat en virtut dels decrets 6 i 7/2004, de 26 i 27 d'agost, del president de la Generalitat, i 131/2004, de 27 d'agost, del Consell de la Generalitat, el personal eventual de la Conselleria de Cultura, Educació i Esport i de la Conselleria de Presidència, que prestava les seues funcions d'assessorament, de conformitat amb el que preveuen els articles 6.2 del Decret Legislatiu de 24 d'octubre de 1995, del Consell de la Generalitat, pel qual es va aprovar el Text Refós de la Llei de la Funció Pública Valenciana, i 1 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat, ha cessat automàticament com a tal, per la qual cosa és procedent que l'actual conseller de Cultura, Educació i Esports nomene les persones que, com a personal eventual, passen a exercir tals funcions d'assessorament i confiança.
  
De conformitat amb el que es disposa en l'article 6 del mencionat Decret Legislatiu de 24 d'octubre de 1995, del Consell de la Generalitat, així com en l'article 3 del Decret 349/1995, de 28 de novembre, del Consell de la Generalitat, resolc:
  
Nomenar al següent personal eventual del Gabinet del Conseller:
  
- Yolanda García Santos, directora del Gabinet del Conseller. Amb una retribució anual bruta equivalent a un lloc de treball classificat com a grup A, complement de destinació 30 i complement específic E050.
  
- José Amador Martí Sanchis, assessor de Premsa. Amb una retribució anual bruta equivalent a un lloc de treball classificat com a grup A, complement de destinació 26 i complement específic E049.
  
- Isabel Bonig Trigueros, assessora d'Assumptes Parlamentaris. Amb una retribució anual bruta equivalent a un lloc de treball classificat com a grup A, complement de destinació 26 i complement específic E049.
  
- Fernando León Marcos, assessor d'Assumptes Generals. Amb una retribució anual bruta equivalent a un lloc de treball classificat com a grup A, complement de destinació 26 i complement específic E049.
  
- Benita Mañas Adalil, coordinadora de la Secretaria del Conseller. Amb una retribució anual bruta equivalent a un lloc de treball classificat com a grup A, complement de destinació 26 i complement específic E047.
  
El present nomenament tindrà efectes des del dia 27 d'agost de 2004.